Cesar de Brabander

Cesar de Brabander (født 1857, død 1919) var en katolsk prest og kinamisjonær knyttet til misjonskongregasjonen Scheut-misjonærene.

De Brabander var en av de første Scheut-misjonærer som virket i Indre Mongolia. Fra 1882 til 1902 virket han i Hohhot, «Hing-hwa-tsung» og i Xiwanzi. Han kom i 1890 over kristne gravsteiner i området (fire timer nordøst for «Hing-hwa-tsung»), beskrev dem inngående, og innledet et forskningsarbeid knyttet til dem. Det var kors, og de hadde skrift av vestlig type. Han mente gravstøttene enten var over tusen år gamle eller fra Giovanni da Montecorvinos tid (Yuan-dynastiet), og at de var enten assyriske eller katolske. Han mente at bare enda grundigere undersøkelser ville avklare dette. Selv måtte han konsentrere seg om andre oppgaver da en stor hungersnød brøt ut, og de han i 1893 ble utnevnt til sjelesørger i Xiwanzi, kom han for langt unna funnstedet, som nå heter Shizhuziliang og er like ved dagens grense mellom Indre Mongolia og Hebei.

Verker 
 «Midden-Mongolië – Brief van den E.H. De Brabander», i Missiën in China en Congo 26 (1891), s. 409-412
 «Mengelmaren – Onrust en China; Hongersnood in Kan-soe en Midden-Mongolië», i Missiën in China en Congo 34 (1891), s. 541-543
 «De hongersnood en Mongolië», i Missiën in China en Congo 46 (1892), s. 145-147

Litteratur 
 Tjalling H. F. Halbertsma: Early Christian Remains of Inner Mongolia, Leiden: Brill, 2008, s. 73-79

Belgiske katolske prester
Scheutmisjonærer
Katolske misjonærer
Misjonærer i Kina
Belgiske misjonærer
Belgiske sinologer
Mongologer
Fødsler i 1857
Dødsfall i 1919